16 નવેમ્બર 2013ના રોજ ક્રિકેટનો ભગવાન ક્રિકેટના મેદાન પર છેલ્લી વાર ઉતર્યો, મેદાન હતું તેનું પોતાની હોમગ્રાઉન્ડ વાનખેડે. સચિને આ દિવસે ક્રિકેટને અલવિદા કર્યું તેની સાથે જ એક યુગનો અંત થયો. તેણે ક્રિકેટની રમતમાં જે યોગદાન આપ્યું તે અતુલનીય છે. સતત 24 વર્ષ સુધી દર્શકોને નિરાશ કર્યા વિના એકધાર્યો રમતો રહ્યો અને આજે પણ તેની એ બેટિંગ સ્ટાઈલ, એ વ્યક્તિત્વ જ્યારે આંખો સામે આવે છે તો દરેક ક્રિકેટ રસિક અંદરથી ઝણઝણી ઉઠે છે. સચિનનો ક્રિકેટ પ્રત્યેનો, અને સચિન માટે લોકોનો આ પ્રેમ જ તેને ‘ક્રિકેટનો ભગવાન’ બનાવે છે.